stanford-oval/wikipedia huggingface dataset:
צבא לבנון החופשית
היסטוריה > הלחימה ברצועת הביטחון > הנסיגה מרצועת הביטחון ואחריה

צבא דרום לבנון פעל בשם זה במשך כל שהותו של צה"ל על אדמת דרום לבנון, עד לנסיגה הסופית בשנת 2000. במאי 2000, החלו מוצבי צד"ל ליפול. חזבאללה הגביר את פעולותיו נגד צבא דרום לבנון. חזבאללה פעל הן באמצעות תקיפת המוצבים והן באמצעות צעדות (בעיקר צעדות נשים) שארגנו תומכיו ועלו אל מוצבי צד"ל, וגרמו לרבים מהמוצבים ליפול וללוחמים להימלט. ב-23 במאי 2000 קרסו מרבית מוצבי צד"ל ולוחמיהם החלו להימלט אל כפריהם ואף אל מוצבי צה"ל בסביבה. ממשלת ישראל החליטה להקדים את הנסיגה מרצועת הביטחון, שתוכננה לחודשי הקיץ באותה השנה, ל-23 במאי. הידיעה על הנסיגה הגיעה לקצינים הבכירים, אך מרבית הלוחמים לא ידעו זאת, וחלקם אף לא הספיקו לארוז את חפציהם בעודם נמלטים אל שער פאטמה בתקווה להיקלט כפליטים בישראל. חלק נוסף, בעיקר החיילים ה"פשוטים", הסגירו עצמם לשלטונות בביירות, נשפטו ורובם הגדול נאסרו לתקופה קצרה, מה שנחשב לעונש קל יחסית.
כעבור שנה, בשנת 2001 החל גל חזרה של משפחות לבנוניות ללבנון (בעיקר של הנשים והילדים) בעידוד מדינת ישראל, כמו כן מספר משפחות היגרו לחו"ל, בשנותיהם הראשונות בארץ טענו יוצאי צד"ל לאפליה מצד הרשויות בישראל. רובם המוחלט של יוצאי צבא דרום לבנון מרוכז בערי הצפון הגדולות, כאשר הקהילה הגדולה ביותר מתגוררת בנהריה. ביישובים נוצריים בדרום לבנון הוקמה לאחר פירוק צד"ל "החזית למען לבנון החופשית", ארגון המזדהה כממשיך דרכו של צבא לבנון החופשית ולו תנועת נוער.
ראו גם

מדינת לבנון החופשית
לקריאה נוספת

אנטואן לחד, בעין הסערה - חמישים שנה בשירות מולדתי לבנון, הוצאת ידיעות אחרונות, 2004.
שרבל ברכאת, נדבכים, הוצאת מעריב - הד ארצי, 2001.
אהרן אמיר, הספר השחור / דרום לבנון: הבריחה, הבגידה, הביזיון, הוצאת כרמל ישראל, 2001.
הערות שוליים

↑  הבלוג של יורם מזרחי, "משקפת שדה"
↑  אלדד בק, צרפת, חבייקה נתן את ההוראה. שרון לא ידע, באתר nrg‏, 3 באוגוסט 2001
↑  הגנרל אנטואן לאחד, "בעין הסערה - חמישים שנה בשירות מולדתי לבנון", ידיעות אחרונות (עמ' 58)
ד'תר"ח

ד'תר"ח (4608)  היא שנה עברית  אשר  החלה ביום א' בתשרי, אור ל-15 בספטמבר 847 (לפי הלוח היוליאני, שהיה נהוג אז), והסתיימה ביום כ"ט באלול, 2 בספטמבר 848. שנה מסוג הכז, איננה מעוברת, ואורכה 354 ימים. זו שנה שנייה לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
צניניתיים

| צניניתיים |
| --- | --- |
 סריול ללנדי
מיון מדעי
ממלכה:: בעלי חיים
מערכה:: מיתרניים
קבוצה:: דגי גרם
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-דקר
על־משפחה:: Percoidea
משפחה:: צניניתיים
שם מדעי
 Carangidae ‏רפינסק, 1815

דבשתן ים-תיכוני
Carangoides orthogrammus
צנינית ענק
אמית ארין
צנינון חסר שיניים
נווט כלל-ימי
Seriola rivoliana
צְנִינִיתִיִּים (שם מדעי: Carangidae) היא משפחת דגי-ים טורפים, מסדרת הדקראים, ובה מעל 30 סוגים המכילים מעל 150 מינים שונים.
מאפיינים

רוב מיני הדגים במשפחה זו הם שחיינים מהירים הצדים את טרפם במים מעל שוניות ובמים הפתוחים; חלקם תר אחר מזונו בקרקעית הים.
תפוצתם באוקיינוס האטלנטי, באוקיינוס השקט ובאוקיינוס ההודי, ובימים המחוברים אליהם כגון הים התיכון. המין הגדול ביותר במשפחה הוא הסריול אטלנטי (אינטיאס) הגדל לאורך של עד שני מטר. רוב הדגים במשפחה זו מגיעים לגודל מקסימלי של 25-100 ס"מ. למשפחה הזו ערך מסחרי חשוב.
לסוגים רבים יחסית יש תיעוד נרחב ממאובנים, במיוחד לסוגים צנינית וסריול, הנמשך עד תקופת הפלאוגן המאוחרת. ישנם כמה סוגים שנכחדו.
סוגים

להלן רשימה של 30 סוגי הצניניתיים הקיימים במשפחה:
סוג דבשתן (Alectis)
סוג צנינון (Alepes)
סוג ומין יחיד Atropus atropos
סוג ומין יחיד צְנִינוּן הַכֶּתֶם (Atule mate)
סוג ומין יחיד Campogramma glaycos
סוג צניניתן (Carangoides)
סוג צנינית (Caranx)
סוג Chloroscombrus
סוג סמרנון (Decapterus)
סוג ומין יחיד אֶלְגַּת עֵין-הַקֶּשֶׁת (Elagatis bipinnulatus)
סוג ומין יחיד צְנִינוּן חֲסַר-שִׁנַּיִם (Gnathanodon speciosus)
סוג Hemicaranx
סוג ומין יחיד אָמִית אַרְיָן (Lichia amia)
סוג ומין יחיד קוֹרְדִּילָן רוֹכְסָנִי (Megalaspis cordyla)
סוג ומין יחיד נַוָּט כְּלַל-יַמִּי (Naucrates ductor)
סוג Oligoplites
סוג ומין יחיד Pantolabus radiatus
סוג סגלגלן (Parastromateus)
סוג ומין יחיד Parona signata
סוג צנינית Pseudocaranx
סוג כתמן (Scomberoides)
סוג סלאר (Selar)
סוג ומין יחיד Selaroides leptolepis
סוג Selene
סוג סריול (Seriola)
סוג סריולית (Seriolina)
סוג כַּחֲלוֹן (Trachinotus)
סוג טְרָכוֹן (Trachurus)
סוג אולנון (Ulua)
סוג אורספיס (Uraspis)
סוגים > צניניות בחופי ישראל

בחופי ישראל נמצאות הצניניות הבאות:
דַּבַּשְׁתָּן יָם-תִּיכוֹנִי (Alectis alexandrinus)
דַּבַּשְׁתָּן רִיסָנִי (Alectis ciliarus)
דַּבַּשְׁתָּן הָדִּי (Alectis indicus)
צְנִינוּן מְהַגֵּר (Alepes djedaba)
צְנִינוּן שְׁחֹר-סְנַפִּיר (Alepes vari)
צְנִינוּן הַכֶּתֶם (Atule mate)
צְנִינִיתָן מְשֻׁרְיָן (Carangoides armatus)
צְנִינִיתָן לִבְנִי (Carangoides bajad)
צְנִינִיתָן חוֹפִי (Carangoides coeruleopinnatus)
צְנִינִיתָן לְבַן-סְנַפִּיר (Carangoides equula)
צְנִינִיתָן צְהֹב-סְנַפִּיר (Carangoides ferdau)
צְנִינִיתָן מָאֳרָךְ (Carangoides gymnostethus)
צְנִינִיתָן שְׁחֹר-לֶחִי (Carangoides plagiotaenia)
צְנִינִית אַטְלַנְטִית (Caranx crysos)
צנינית גדולת-עין (Caranx ignobilis)
צְנִינִית עֲנָק (Caranx ignobilis)
צְנִינִית גְּבוֹהָה (Caranx melampygus)
צְנִינִית סְנַפִּירָנִית (Caranx rhoncus)
סַמַּרְנוּן כְּלַל-יַמִּי (Decapterus macarellus)
סַמַּרְנוּן קְצַר-סְנַפִּיר (Decapterus macrosoma)
סַמַּרְנוּן רָאסֵל (Decapterus russelli)
אֶלְגַּת עֵין-הַקֶּשֶׁת (Elagatis bipinnulatus)
צְנִינוּן חֲסַר-שִׁנַּיִם (Gnathanodon speciosus)
אָמִית אַרְיָן (Lichia amia)
קוֹרְדִּילָן רוֹכְסָנִי (Megalaspis cordyla)
נַוָּט כְּלַל-יַמִּי (Naucrates ductor)
צְנִינִית שִׁנָּנִית (Pseudocaranx dentex)
כִּתְמַן קוֹמֶרְסוֹן (Scomberoides commersonianus)
כִּתְמַן טוּרַיִם (Scomberoides lysan)
סֵלָר עֵינָנִי (Selar crumenophthalmus)
סריול אטלנטי - (Seriola dumerili)
סֶרְיוֹלִית שְׁחֹרַת-קַוִּים (Seriolina nigrofasciata)
כַּחֲלוֹן הַכְּתָמִים (Trachinotus baillonii)
כַּחֲלוֹן בְּלוֹךְ (Trachinotus blochii)
כַּחֲלוֹן יָם-תִּיכוֹנִי (Trachinotus ovatus)
טְרָכוֹן יַם-סוּפִי (Trachurus indicus)
טְרָכוֹן יָם-תִּיכוֹנִי (Trachurus mediterraneus)
טְרָכוֹן רַב-מָגִנִּים (Trachurus picturatus)
טְרָכוֹן גְּדוֹל-מָגִנִּים (Trachurus trachurus)
אוּלְנוּן סַנְטֵרִי (Ulua mentalis)
אוּרַסְפִּיס צְהֹב-סְנַפִּיר (Uraspis helvolus)
הערות שוליים

↑  מילון בעלי חיים: דגי הגרם (תשע"ב), 2012, באתר האקדמיה ללשון העברית
| --- | --- |
בקרת זהויות :  NLI: 987007283339005171  BnF: cb12245176b (data)  LCCN: sh85020055
ג'ילונג

ערך זה עוסק בעיר באוסטרליה. אם התכוונתם למשמעות אחרת, ראו .
| --- | --- |

רחוב מורבול, רחובה הראשי של ג'ילונג, במהלך חג המולד
 מדינה:  אוסטרליה אוסטרליה
 מדינה:  ויקטוריה (אוסטרליה) ויקטוריה
 תאריך ייסוד:  1838 
 שטח:  1,240 קמ"ר
 גובה:  14 מטרים
 אוכלוסייה:  ‏
  ‑ בעיר:  180,239 (10 באוגוסט 2021)
  ‑ צפיפות:  165.3 נפש לקמ"ר (2001)
 קואורדינטות:  38°09′S 144°21′E﻿ / ﻿38.15°S 144.35°E﻿ / -38.15; 144.35 
 אזור זמן:  UTC +10
 http://www.geelongcity.vic.gov.au
  מפת מיקום  מפה מפורטת   (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןג'ילונג(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןג'ילונג(למפת ויקטוריה רגילה) מלבורן בלאראט בנדיגו מילדורה שפרטון וורנמבול טרארלגון ניו סאות' ויילס א ו ה ד ר ו מ י ת  הבירה מצר בסג'ילונג(למפת ויקטוריה מוגדלת) מלבורן בלאראט בנדיגו מילדורה שפרטון וורנמבול טרארלגון ניו סאות' ויילס א ו ה ד ר ו מ י ת  הבירה מצר בסג'ילונג    מפת ג'ילונג tabBackground:;tabBorder:#aaa;defaultTab:0;
 
בניין הדואר של העיר
שפת הים והמרינה
ג'ילונג (באנגלית: Geelong) היא העיר השנייה בגודלה במדינת ויקטוריה שבאוסטרליה. העיר היא עיר נמל עם אוכלוסייה עירונית של כ-268,277 איש (יוני 2018).
ג'ילונג ממוקמת במפרץ קוריו, 75 קילומטרים דרומית מערבית לבירת המדינה, מלבורן.
העיר היא שער לאתרי תיירות מפורסמים, במיוחד "דרך האוקיינוס הגדולה", חוף שרידי האוניה וחצי האי בלירין. ג'ילונג היא גם בית למועדון הכדורגל השני הוותיק ביותר בעולם, מועדון הכדורגל של ג'ילונג, נקרא על ידי המקומיים "החתולים".
היסטוריה

לפני הקמת המושבות הלבנות בתחילת המאה ה-19, אזור ג'ילונג וחצי האי בלרין אוכלס במקור על ידי שבטים אבוריג'ינים.
האדם הלא-אבוריג'יני הראשון שתועד מבקר באזור ג'ילונג היה לוטננט ג'ון מוריי, אשר פיקד על ספינת "ליידי נלסון".
גאוגרפיה ואקלים

ג'ילונג ממוקמת במפרץ קוריו, מפרצון דרומי מערבי של פורט פיליפ. העיר מוקפת בשטחים נרחבים של חוות חקלאיות מתפתחות, וידועה ביקביה הרבים ובחופי הגלישה לאורך "דרך האוקיינוס הגדולה". במזג אוויר בהיר, קו הרקיע של מלבורן נראה מאזורים מסוימים בג'ילונג. נהר בראוון זורם דרך העיר לכיוון דרום לפני הכניסה למיצר בס.
ג'ילונג מחוברת באמצעות דרכים לכל דרום-מערב מדינת ויקטוריה. העיר מחוברת לערים אחרות כמו מלבורן באמצעות דרך M1, לוורנמבול באמצעות דרך A1, באלארט באמצעות דרך A300, ולהמילטון באמצעות דרך B140.
חומרים רבים שימשו לבניית בניינים ויקטוריאניים רבים הגיעו מג'ילונג, כמו האבן הכחולה, אשר שימשה ליצירת המדרגות של בית הפרלמנט במלבורן ואבן חול, אשר שימשה לבניית קתדרלת Sacred Heart בבנדיגו.
גאוגרפיה ואקלים > אקלים

הטמפרטורה הגבוהה הממוצעת היא 25.6 מעלות צלזיוס (מקסימום) במהלך חודש פברואר עד ל-14.1 מעלות צלזיוס (מינימום). הטמפרטורות בחורף נעות מ-13.9 מעלות ל-5.1 מעלות. כמות הגשמים השנתית הממוצעת היא 551.8 מ"מ.
כלכלה

התעשיות והמעסיקים הגדולים ביותר בג'ילונג הם פורד אוסטרליה, אשר נוסדה ב-1926, גודפריי הירסט – יצרן שטיחים, טארגט אוסטרליה (אנ'), אלקואה, סטגלס ורויאל דאטצ' של – בתי זיקוק. רשתות שיווק אוסטרליות גדולות כמו טארגט אוסטרליה אשר החלה לפעול בג'ילונג בשנת 1925, עם משרדיה הראשיים אשר עדיין ממוקמים במקומם המקורי בצפון ג'ילונג ברחוב טומפסונס. העיר הקרובה טורקי היא המקום לרבים מיצרני ציוד הגלישה, כמו ריפ קורל (Rip Curl), כמו כן גם חופי הגלישה הטובים באוסטרליה ומוזיאון הגלישה העולמי.
אגודת בניין הפירמידה, נוסדה בג'ילונג בשנת 1959, התמוטטה בשנת 1990 והשאירה אחריה חובות של כ-2 מיליארד דולר אוסטרלי. רבים ממשקיעי ג'ילונג הושפעו כלכלית מהתמוטטות זו.
חינוך > אוניברסיטאות ומכללות

בעיר נמצא בית הספר לדקדוק המפורסם של ג'ילונג, אשר בין בוגריו הנסיך צ'ארלס, רופרט מרדוק, קארי פאקר, ראשי ממשלת אוסטרליה לשעבר, לורד ברוארס (סגן נשיא אוניברסיטת קיימברידג'). בית הספר מושך מבקרים לאזור ג'ילונג וסטודנטים מכל העולם.
אוניברסיטת דיקין ממוקמת בפרבר וורן פונדס ובעלת קמפוס בשטח החוף של מפרץ קוריו בג'ילונג. הקמפוס בוורן פונדס יהיה בית לבית הספר לרפואה האזורי הראשון של מדינת ויקטוריה, שייפתח ב-2008. מוסדות להשכלה גבוהה נוספים בג'ילונג הם מוסד גורדון של TAFE, המכללה לניהול חוות על שם מרקוס הולדאם, המכללה התאולוגית הרפורמית, מרכז לסיבים בינלאומי, מכללת ג'ילונג והמכללה הבינלאומית ע"ש קרדיניה.
בג'ילונג ממוקמות מעבדות מחקר גדולות, בחטיבת CSIRO לבריאות בעלי חיים במולאפ, חטיבת CSIRO לטכנולוגיות טקסטיל והמוסד הימי ומשאבי מים.
חינוך > בתי ספר ציבוריים וספריות

בג'ילונג ישנן ספריות רבות, ממוקמות בפרברי ברואון האדס, בלמונט, צ'ילוול, קוריו, דרייסדייל, ג'ילונג, ג'ילונג מערב, הייטון, ניוקומב, אוושן גרוב, קווינסקליף וטורקי. שירות ספרייה ניידת מסייר באזור ג'ילונג המורחב, במחוז חוף הגלישה ובמחוז מישורי הזהב עבור אלו אשר אינם יכולים לבקר בספרייה בעצמם .
אומנות ובידור

ג'ילונג היא בית למספר גדול של פאבים, מועדוני לילה ומופעי מוזיקה חיה וגם הייתה מקום מגורם של להקות ומוזיקאים אוסטרליים מפורסמים כמו בארי קרוקר, מג'יק דירט, ג'ף לנג, דניס וולטר, להקת החדר הלבן, פסטיבל אופשור ופסטיבל פופיקטל.
הערות שוליים

↑  Population Estimates by Significant Urban Area (ASGS 2016), 2008 to 2018  באתר הלשכה האוסטרלית לסטטיסטיקה
↑  "Climate Averages for Australian Sites". Bureau of Meteorology. נבדק ב-2006-12-20.
↑  Surf World – The world of surfing coming to you, ‏2021-10-04 (באנגלית אמריקאית)
| --- | --- |
בקרת זהויות :  NLI: 987007550324305171  GND: 4363599-4  LCCN: n79105697  MusicBrainz: 999e8ae7-c18c-4261-bcff-904f5f376dd0  NKC: ge1035878  VIAF: 167857172   WorldCat (עם VIAF): 167857172
ד'תר"ט

ד'תר"ט (4609)  היא שנה עברית  אשר  החלה ביום א' בתשרי, אור ל-3 בספטמבר 848 (לפי הלוח היוליאני, שהיה נהוג אז), והסתיימה ביום כ"ט באלול, 20 בספטמבר 849. שנה מסוג בחה, היא מעוברת, ואורכה 383 ימים. זו שנה שלישית לשמיטה.
לוח שנה > מאפייני לוח השנה

שנה מסוג בחה, ובה 383 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "חסרה": שבה חשוון וכסלו בני 29 יום כל אחד
היסטוריה של עם ישראל
ד'תר"י

ד'תר"י (4610)  היא שנה עברית  אשר  החלה ביום א' בתשרי, אור ל-21 בספטמבר 849 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 850. שנה מסוג זשג, איננה מעוברת, ואורכה 355 ימים. זו שנה רביעית לשמיטה.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
ג'יל רורד

ג'יל ג'יימי רורד (בהולנדית: Jill Roord; נולדה ב-22 באפריל 1997 באולדנזאל (אנ') שבהולנד) היא כדורגלנית הולנדית, המשחקת בעמדת הקשר בקבוצת מנצ'סטר סיטי ונבחרת הולנד.
ילדות

רורד שנולדה וגדלה באולדנזאל, עיר במזרח המחוז אוברייסל, הגיעה מהורים בעלי קריירה ספורטיבית. אביה, רנה רורד, הוא כדורגלן עבר הולנדי בעוד שאמה שיחקה כדורסל. כילדה צעירה, רורד נהגה לשחק כדורגל בחוץ עם הבנים, חבריה ואחיה לפני ואחרי בית הספר. היא הצטרפה לקבוצה בפעם הראשונה שלה בגיל 5. האליל שלה היה רונאלדיניו.
קריירת מועדונים > טוונטה

רורד החלה לשחק במועדון האזורי טוונטה בשנת 2008, בקבוצה עד גיל 13. היא התקדמה במהירות לקבוצות הנוער שלה, עד שבגיל 16 ערכה את הופעת בכורתה בקבוצה הבוגרת. רורד זכתה עימה פעמיים בליגה ההולנדית-בלגית (ליגה משולבת שהתקיימה בין השנים 2012–2015), ארבע פעמים בליגה ההולנדית ופעם אחת בגביע ההולנדי. בעונת 2015/2016 סיימה כמלכת השערים של הליגה ההולנדית כאשר כבשה 20 שערים. כמו כן, רורד ערכה את הופעת בכורתה בליגת האלופות עם טוונטה בשנת 2013. היא הגיעה ל-100 משחקים עבור המועדון ב-1 באפריל 2017.
קריירת מועדונים > באיירן מינכן

לקראת תחילת עונת 2017/2018, חתמה רורד חוזה לשנתיים במועדון הגרמני באיירן מינכן. ב-2 בספטמבר 2017 ערכה את הופעת בכורתה בניצחון 0–3 על אסן. שערה הראשון הגיע ב-15 באוקטובר אותה שנה בניצחון הביתי 0–2 על SC סאנד. במהלך עונתה הראשונה רורד כבשה שישה שערים ב-17 משחקים שבהם שיחקה, וסיימה כסגנית אלופה. היא סיימה במקום השלישי בכמות הכיבושים בקבוצה, יחדיו עם עוד שתי שחקניות.
את הופעת בכורתה עם באיירן בליגת האלופות ערכה ב-4 באוקטובר 2017, בהפסד חוץ 1–0 לצ'לסי. במהלך עונת 2018/2019, רורד כבשה 7 שערים ב-19 משחקים, וקיבלה שבחים ממאמנה הראשי תומאס וורל: "כבר ניתן לומר שג'יל היא אחת הכישרונות הגדולים באירופה. בחצי השנה האחרונה הייתה קשוחה ביותר, הבקיעה ובישלה הרבה שערים". בעונה זו באיירן סיימה במקום השני בליגה פעם נוספת, וב-5 במאי 2019 הודיעה רורד כי תעזוב אותה בתום העונה. תשעה ימים לאחר מכן, הוכרזה חתימתה בארסנל.
קריירת מועדונים > ארסנל

רורד חתמה על חוזה בארסנל ב-14 במאי 2019. במהלך משחק ידידות נגד טוטנהאם הוטספר כבשה שלושער בניצחון 0–6. את עונת 2019/2020 בסופר ליג האנגלית סיימה רורד עם שני שערים ב-14 משחקים. בעונת 2020/2021 כבשה שני שלושערים רצופים במשחקי פתיחת העונה נגד רידינג ווסטהאם יונייטד. על הופעותיה היא נבחרה לשחקנית המצטיינת של חודש ספטמבר בסופר ליג. רורד הפסידה כמה משחקים אחר כך עקב פציעה בברך במהלך משחק בינלאומי נגד רוסיה.
קריירת מועדונים > וולפסבורג

ב-10 במאי 2021 הצטרפה לוולפסבורג הגרמנית, וחתמה שם על חוזה עד 2024 תמורת תשלום לא ידוע. רורד כבשה את שערה הראשון ב-12 בספטמבר אותה שנה במשחק ליגה נגד סאנד אותה ניצחו 0–4. בעונת 2021/2022 זכתה רורד עימה בדאבל, כאשר היא מסיימת עם 10 שערים. וולפסבורג פגשה בגמר הגביע הגרמני את טורבינה פוטסדאם, אותה ניצחה 0–4 כשרורד אחת הכובשות.
בעונת 2022/2023 בליגת האלופות וולפסבורג הגיעה רחוק. בחצי הגמר פגשה רורד את ארסנל, קבוצתה לשעבר, נגדה כבשה בניצחון 2–3 בהארכה. וולפסבורג הפסידה בגמר 3–2 לברצלונה. היא סיימה את העונה עם זכייה נוספת בגביע הגרמני.
קריירת מועדונים > מנצ'סטר סיטי

רורד חתמה ב-6 ביולי 2023 על חוזה לשלוש שנים במנצ'סטר סיטי. דווח כי דמי ההעברה שלה עלו כ-300,000 פאונד, מה שהופך אותה להחתמה היקרה ביותר בתולדות המועדון.
קריירת נבחרת

רורד ייצגה את נבחרת הולנד לצעירות בכמה גילאים שונים, ביניהם עד גיל 15, 16, 17 ו-19. היא זכתה עם נבחרת הולנד עד גיל 19 באליפות אירופה עד גיל 19 בשנת 2014.
במדי הנבחרת הבוגרת ערכה את בכורתה ב-7 בפברואר 2015 במהלך משחק נגד תאילנד. במאי אותה השנה, נבחרה בין 23 השחקניות לייצג את הנבחרת במונדיאל 2015. רורד היוותה חלק מהסגל שזכה ביורו 2017, זכייה היסטורית עבור הולנד שאירחה את הטורניר. עם סיומו, רורד וכלל חברות הנבחרת זכו לכבוד על ידי ראש הממשלה מארק רוטה ושרת הספורט אדית שיפרס, וקיבלו אות אבירות מבית אוראניה-נסאו.
רורד השתתפה במונדיאל 2019, בו הבקיעה את שער הניצחון במשחק הראשון בשלב הבתים. היה זה נגד ניו זילנד בדקה ה-92' בניצחון 0–1. משם הולנד המשיכה עד לגמר, שבו הפסידה לאלופת העולם המכהנת ארצות הברית. היא סייעה לנבחרת להעפיל ליורו 2022 כאשר הבקיעה במשחקי המוקדמות. ב-30 באוגוסט 2019 רורד כבשה את השער השני בניצחון 0–7 על אסטוניה, ואחר כך ב-18 בספטמבר אותה השנה בניצחון 0–1 על רוסיה. בטורניר עצמו השוותה בתיקו 1–1 נגד שוודיה בשלב הבתים, והולנד הודחה ברבע הגמר על ידי צרפת.
ב-31 במאי 2023, נכללה רורד בסגל נבחרת הולנד לטורניר מונדיאל 2023. היא הבקיעה בשלב הבתים בתיקו 1–1 נגד ארצות הברית, ואחר כך במשחק האחרון צמד שערים בניצחון 
0–7 על וייטנאם, מה שהעלה אותן מראש הבית. רורד כבשה בשמינית הגמר בניצחון 0–2 על דרום אפריקה. הולנד הפסידה ברבע הגמר לספרד, כאשר רורד מוחלפת בדקה ה-61'.
תארים

אליפות הולנד-בלגיה (2): 2012/2013, 2013/2014
אליפות הולנד (4): 2012/2013*, 2013/2014*, 2014/2015*, 2015/2016
הגביע ההולנדי: 2014/2015
אליפות גרמניה: 2021/2022
הגביע הגרמני (2): 2021/2022, 2022/2023
אליפות אירופה עד גיל 19: 2014
אליפות אירופה: 2017
גביע אלגארבה: 2018
סגנית גביע העולם: 2019
מלכת השערים בליגה ההולנדית: 2015/2016 
 (20 שערים)
*במהלך הליגה ההולנדית-בלגית (בין השנים 2012–2015), הקבוצה ההולנדית שסיימה במקום הגבוה ביותר הוכרה כזוכה של הליגה ההולנדית.
הערות שוליים

↑  Roord: I can’t wait to taste the Olympic atmosphere, www.fifa.com (באנגלית)רורד: "אני לא יכולה לחכות כדי לחוות את האווירה האולימפית. פיפ"א. 4 בפברואר 2020.(באנגלית)
↑  ג'יל רורד חתמה בבאיירן מינכן. 8 ביולי 2017(בגרמנית)
↑  Papas Gene, Bayerns Impulse, www.merkur.de, ‏2018-09-14 (בגרמנית) הגנים של אבא, הדחפים של באיירן. מרקור.דה. 14 בספטמבר 2018(בגרמנית)
↑  "Arsenal sign Bayern Munich's Roord". BBC Sport (באנגלית בריטית). נבדק ב-2023-08-30.ג'יל רורד: ארסנל לנשים רכשה את קשרה ההולנדית של באיירן מינכן ונבחרת הולנד. BBC ספורט. 14 במאי 2019(באנגלית)
↑  קשרית ארסנל ג'יל רורד זוכה בפרס שחקנית החודש בסופר ליג האנגלית. עיתון אישלינגטון גאזטה. 9 באוקטובר 2020(באנגלית)
↑  "Man City sign midfielder Roord for club record fee". BBC Sport (באנגלית בריטית). נבדק ב-2023-08-30."ג'יל רורד: מנצ'סטר סיטי החתימה את הקשרית עבור דמי שיא המועדון". BBC ספורט. 6 ביולי 2023(באנגלית)
↑  Voetbalsters Oranje geridderd in Den Haag, nos.nl, ‏2017-10-25 (בהולנדית)כדורגלניות נבחרת הולנד לנשים קיבלו אות אבירות בהאג. NOS חדשות. 25 באוקטובר 2017(באנגלית)
↑  Mark WhiteContributions from Richard Laverty published, Netherlands Women's World Cup 2023 squad: The 23-woman squad for the tournament, fourfourtwo.com, ‏2023-08-09 (באנגלית)סגל נבחרת הולנד נשים מונדיאל 2023(באנגלית)
↑   יאן מלניקוב, מונדיאל הנשים 2023 | הולנד ניצחה את דרום אפריקה 0:2 ועלתה לרבע הגמר, באתר הארץ, 6 באוגוסט 2023הולנד ניצחה את דרום אפריקה 0–2 ועלתה לרבע הגמר. עיתון הארץ. 6 באוגוסט 2023(בעברית)
רורד משחקת עבור באיירן מינכן, 2017
רורד משחקת עבור ארסנל, פברואר 2020
רורד (משמאל) וסיסקה פולקרטסמה מתאמנות בנבחרת הולנד, 2018
צ'נגוון

| --- | --- |

מראה העיר מהר דאיאם
 מדינה:  קוריאה הדרומית קוריאה הדרומית
 מחוז:  דרום קיאנגסאנג
 חבל ארץ:  יאנגנאם
 ראש העיר:  פארק ון-סו
 שפה רשמית:  קוריאנית
 שטח:  752.2 קמ"ר
 גובה:  2 מטרים
 אוכלוסייה:  ‏
  ‑ בעיר:  1,009,998 (נובמבר 2023)
  ‑ צפיפות:  1,368 נפש לקמ"ר (2020)
 קואורדינטות:  35°16′15″N 128°39′47″E﻿ / ﻿35.27083°N 128.66306°E﻿ / 35.27083; 128.66306
 אזור זמן:  UTC +9
 אתר אינטרנט (הקישור אינו פעיל, 7 בדצמבר 2019)
  מפת מיקום  מפה מפורטת   (למפת קוריאה הדרומית מוגדלת) סיאול פוסאן אינצ'ון דאיגו טג'אן קוואנגג'ו אולסן סוואן צ'ג'ו קוריאה הצפונית יפן ים יפן הים הצהוב  מצר קוריאה צ'נגוון(למפת קוריאה הדרומית רגילה) סיאול פוסאן אינצ'ון דאיגו טג'אן קוואנגג'ו אולסן סוואן צ'ג'ו קוריאה הצפונית יפן ים יפן הים הצהוב  מצר קוריאה צ'נגוון    מיקומה של צ'נגוון במחוז דרום קיאנגסאנג tabBackground:;tabBorder:#aaa;defaultTab:0;
צַ'נְגְווֹן (תעתיק הנגול: 창원시, תעתיק הנג'ה: 昌原市) היא בירת מחוז דרום קיאנגסאנג בדרום קוריאה הדרומית. העיר שוכנת בסמוך לשפת מפרץ מָסָן של מצר קוריאה שמעברו הדרומי נמצאת יפן ומוקפת בהרים. על פי מפקד האוכלוסין האחרון משנת 2020 אוכלוסיית העיר מנתה כ-1.029 מיליון תושבים.
צ'נגוון היא עיר חדשה, שבמתכונתה הנוכחית נוסדה ב-1974 על מנת לשמש מוקד תעשייתי ובירה מחוזית.
ב-1 ביולי 2010, משיקולים עסקיים ותקציביים, אוחדה צ'נגוון, שבה חיו מעט יותר מחצי מיליון תושבים, עם שתי שכנותיה מָסָן וגִ'ינהאי ליצירת העיר הגדולה הנוכחית.
העיר היא משכנם של מפעלי תאגידים מובילים רבים, ביניהם סמסונג, LG ויונדאי, והיא מצטיינת בתוצר אזורי שגדול אף מזה של הערים קוואנגג'ו וטג'אן הגדולות ממנה.
בתחום הסביבה והתיירות, צ'נגוון מצטיינת בהיותה "ירוקה", חרף התיעוש הרב שבה. מאגר ג'ונם שבעיר הוא אתר נדידת ציפורים חשוב, והגדול בקוריאה. במהלך עונת השיא בחורף, ניתן לצפות במקום בעשרות אלפי ציפורים ביום. פסטיבל צפרות מתקיים מדי שנה.
האוניברסיטה הלאומית של צ'נגוון נוסדה בשנת 1991 ולומדים בה כ-15,000 סטודנטים.
הערות שוליים

↑  https://www.citypopulation.de/en/southkorea/gyeongsangnam/admin/
| --- | --- |
בקרת זהויות :  GND: 10057165-7  MusicBrainz: ad181a79-1f9f-4b2b-871d-acbf54a1cfd8
קווין מרפי

| --- | --- |
אין תמונה חופשית
 לידה:  1958 (בן 66 בערך) אינגלווד, ארצות הברית 
 ענף מדעי:  כלכלה 
 מקום לימודים:  אוניברסיטת שיקגו  אוניברסיטת קליפורניה בלוס אנג'לס  בית הספר לעסקים בות' 
 מנחה לדוקטורט:  שרווין רוזן 
 מוסדות:  אוניברסיטת שיקגו 
 תלמידי דוקטורט:  Luis Garicano, רוברט פומיו טמורה, Chinhui Juhn, Kamilya Tazhibayeva 
 פרסים והוקרה:  פרס ג'ון פון נוימן (2008)  עמיתי מקארתור (ספטמבר 2005)  עמית החברה האקונומטרית (1993)  מדליית ג'ון בייטס קלארק (1997)  פרס קרן סלואן (1989)  Clarivate Citation Laureates (2010) 
 
קווין מילס מרפי (באנגלית: Kevin Miles Murphy; נולד ב-1958) הוא כלכלן אמריקאי, פרופסור בכיר במחלקה לכלכלה ובבית הספר למנהל עסקים של אוניברסיטת שיקגו, מופקד הקתדרה על שם ג'ורג' שטיגלר.
ביוגרפיה

מרפי נולד באינגלווד שבמחוז לוס אנג'לס, אחד משלושה ילדים לאב חשמלאי. ב-1981 סיים את התואר הראשון בכלכלה באוניברסיטת קליפורניה בלוס אנג'לס, המשיך ללימודי דוקטורט באוניברסיטת שיקגו, אותם סיים ב-1986, נושא התזה שלו היה "מומחיות והון אנושי", בה בדק את כוחות השוק הגורמים לבחירת מקצוע והתמחות.
ב-1997 זכה במדליית ג'ון בייטס קלארק, המוענקת לכלכלן מתחת לגיל 40 שתרם את התרומה המשמעותית ביותר בתחום. ב-1998 נבחר לעמית באקדמיה האמריקאית לאמנויות ולמדעים.
ב-1988 מונה לפרופסור חבר באוניברסיטת שיקגו וב-1989 לפרופסור מן המניין. ב-2005 זכה במענק עמיתי מקארתור וכן במעמד פרופסור בכיר (Distinguished professor) במחלקה לכלכלה ובבית הספר למנהל עסקים של אוניברסיטת שיקגו. הוא מכהן כעמית בכיר במכון הובר, מכון מחקר ליברטני באוניברסיטת סטנפורד.
מלבד עבודתו באקדמיה, משמש מרפי כמנהל בחברת הייעוץ שיקגו פרטרנס, המתמחה ביישומים כלכלים לתחום המשפט וההגבלים העסקיים. הוא שימש יועץ כלכלי בכיר לתאגידים וארגונים שונים, בהם ארגון שחקני ה-NBA, ומיקרוסופט.
הוא שותף בקרן הגידור "אקסיום", עבורה מפתח מודלים פיננסים לחיזוי שערי מטבעות.